༉ ཁ་ཙ་ ཐིམ་ཕུག་བར་སྦིས་ས་ལུ་ སྐྱེས་ལོ་༣༦ ལང་མི་ ཕོ་སྐྱེས་ཅིག་ ཤི་ཡོདཔ་མཐོང་མི་དེ་ཡང་ ཚེ་འདས་ཀྱི་བྱང་ཁོག་ལུ་ གྱི་གསོབ་བྱིན་མི་ལུ་བརྟེན་ཨིནམ་ད་ ནམ་ཤི་རྐྱེན་བྱུང་ཡོདཔ་ཨིན་ནའི་ དུས་ཚོད་མ་ཤེས་པའི་ཁར་ ཚེ་འདས་ལུ་གསོབ་མི་ མཚོན་ཆ་དེ་ཡང་ འཐོབ་མ་ཚུགསཔ་ཨིན་པས།
བསམ་རྩེ་ལས་ཨིན་མི་ ཚེ་འདས་ཕོ་སྐྱེས་དེ་ བར་སྦིས་ས་ལུ་ སྒེར་སྡེ་ཅིག་གི་འོག་ལུ་ ལཱ་འབད་སྡོད་དོ་ཡོདཔ་ཨིན་པས།
ཁ་ཙ་དྲོ་པ་ ལཱ་འབད་བར་འོང་ནི་མེདཔ་ལས་ འགོ་དཔོན་དེ་གིས་ ཚེ་འདས་ཀྱི་ ཆ་རོགས་ཅིག་ ཁྱིམ་ནང་བལྟ་བར་བཏང་ཡོདཔ་བཞིན་དུ་ ཁོ་གིས་ སླབ་མིའི་ནང་ དྲོ་པའི་ཆུ་ཚོད་༩.༤༥ དེ་ཅིག་ལུ་ ཁྱིམ་ནང་ལྷོད་དེ་ ལྟ་བའི་སྐབས་ སྒོ་མ་བསྡམ་པར་འདུག་ཟེར་ ཨིན་པས།
ཁོ་གིས་ བཤད་དོ་བཟུམ་འབད་བ་ཅིན་ ཚེ་འདས་ཕོ་སྐྱེས་དེ་ གཉིད་ཐལ་སོཔ་བཟུམ་སྦེ་ཡོདཔ་ལས་ ག་དེམ་ཅིག་ མིང་བཏོན་འབོ་རུང་ ལན་སླབ་ནི་མིན་འདུག་ཟེར་ཨིནམ་ད་ ཁོ་གིས་འབད་བ་ཅིན་ ཁོ་རང་ མ་ལྷོད་པའི་ཧེ་མ་ལས་ར་ གྱོངས་སོཔ་འོང་ནི་མས་ཟེར་ ཨིན་པས།
མ་གཞི་ ཚེ་འདས་ཀྱི་ ཁང་མིག་དེ་ དོགས་པ་ཅན་ཕོ་སྐྱེས་དེ་དང་ བགོ་བཤའ་རྐྱབ་སྟེ་ སྡོད་དོ་ཡོདཔ་ད་ ཕོ་སྐྱེས་དེ་གིས་ སླབ་དོ་བཟུམ་འབད་བ་ཅིན་ ཚེ་འདས་ཕོ་སྐྱེས་དེ་དང་ དོགས་པ་ཅན་ཕོ་སྐྱེས་༢ དེ་ཚེ་ ཕྱི་རུའི་བཞེས་སྒོ་ བཟའ་ནིའི་དོན་ལུ་ ཚོད་བསྲེའི་ཚོདམོ་ཅིག་ བཟོ་ནུག་ཟེར་ཨིན་པས།
དེ་བསྒང་ ཁོང་༢ ཀྱི་བར་ན་ འཐབ་འཛིང་བྱུང་ཡོདཔ་བཟུམ་ཅིག་ འདུག་ཟེར་ཨིན་པས།
ཀུན་གསལ་གྱིས་ ཤེས་རྟོགས་བྱུང་དོ་བཟུམ་འབད་བ་ཅིན་ ཚེ་འདས་ཀྱི་ བཟའ་ཚང་དེ་ བསམ་རྩེ་ལུ་ཡོདཔ་བཞིན་དུ་ ཁོ་རང་དང་གཅིག་ཁར་ ཟླཝ་༡ ལང་མི་ ཨ་ལོ་ཅིག་འདུག་ཟེར་ ཨིན་པས།
ཁྲིམས་སྲུང་འགག་པ་གིས་ དོགས་པ་ཅན་ཕོ་སྐྱེས་དེ་ འཚོལ་བའི་བསྒང་ཡོདཔ་ད་ འདས་པའི་ལོ་༣ ནང་ ཐིམ་ཕུག་ལུ་ གྱི་གསོབ་པའི་གནད་དོན་ཁག་༤༠ བྱུང་ཡོད་པའི་གནས་ཚུལ།
སྐད་སྒྱུར་ བཀྲིས་ཕུན་ཚོགས།
About admin
Previous ཕུན་ཚོགས་གླིང་ ཁྲོམ་སྨད་ས་ཁོངས་ནང་ལས་ ནད་འབུབ་ཐོབ་མི་མངམ་ཐོན་མི་དེ་ ཚ་གྱང་ཅན།
Next ནང་བཟོ་དང་བཟོ་གྲྭ་ཆུང་བ་ཚུ་ ཐོ་བཀོད་ལག་ཁྱེར་ལེན་ཏེ་ འགོ་བཙུགས་ཆོག་ནི།
Related Articles
རྒྱལ་ཡོངས་དུས་ཆེན་བརྩི་སྲུང་གི་ ཡན་ལག་ཅིག་སྦེ་ འཕྲུལ་རིག་དང་ གསར་བཏོད་འགྲེམས་སྟོན་ འགོ་འདྲེན་འཐབ་ནི།
December 6, 2022
འབྲུག་མཐུན་འབྲེལ་ཚོགས་པ་གིས་ འདེམས་ངོ་༣ གསལ་བསྒྲགས་འབད་ཡོདཔ།
December 6, 2022
ད་རིས་ སོ་ནམ་ཞིང་ལམ་གོང་འཕེལ་དང་འཛིན་སྐྱོང་གི་ ལས་འབྲེལ་རྩིས་ཞིབ་སྙན་ཞུའི་གུ་ འཕྲོ་མཐུད་གསུང་གྲོས་གནང་ནི།
December 6, 2022
Check Also
ལྕང་རྒེད་འོག་ནང་ མཇུག་བསྡུ་ནི་མེད་པའི་ སའི་རྩོད་རྙོགས་ཐོན་བཞིན་དུ་ཡོདཔ།
༉ ཧེ་མའི་འབྱ་ཞིང་ཚུ་ གནས་གོང་ཅན་གྱི་ རྒྱུ་དངོས་ཅིག་ལུ་ གྱུར་ཡོད་མི་ ཐིམ་ཕུག་ལྕང་རྒེད་འོག་ནང་ ས་ཆ་དང་འབྲེལ་བའི་ རྩོད་རྙོགས་སྐོར་ལས་ ངན་ལྷད་བཀག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་ནང་ གསལ་བཀོད་འབད་མི་དེ་གིས་ རྩོད་གཞི་ལེ་ཤ་ཡོད་པའི་ བརྡ་མཚོན་སྟོནམ་ཨིན་པས། དེ་ཡང་ ངན་ལྷད་བཀག་སྡོམ་ལྷན་ཚོགས་ཀྱི་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
རྒྱལ་ཡོངས་དུས་ཆེན་བརྩི་སྲུང་གི་ ཡན་ལག་ཅིག་སྦེ་ འཕྲུལ་རིག་དང་ གསར་བཏོད་འགྲེམས་སྟོན་ འགོ་འདྲེན་འཐབ་ནི།
འབྲུག་མཐུན་འབྲེལ་ཚོགས་པ་གིས་ འདེམས་ངོ་༣ གསལ་བསྒྲགས་འབད་ཡོདཔ།
ད་རིས་ སོ་ནམ་ཞིང་ལམ་གོང་འཕེལ་དང་འཛིན་སྐྱོང་གི་ ལས་འབྲེལ་རྩིས་ཞིབ་སྙན་ཞུའི་གུ་ འཕྲོ་མཐུད་གསུང་གྲོས་གནང་ནི།